Eth hered semblaue comunicar ath pallitge deth sòn ròstre ua langor mès doça; entre eth còth e era corbata, eth cothèr un shinhau hloish dera camisa li deishaue descubèrta era pèth; de dejós ua guinsa de peu li gessie ua punta d’aurelha, e es sòns uelhs blaus, lheuadi ena contemplacion des bromes, li semblauen a Emma d’ua netetat sonque comparabla as lacs des montanhes damb eth cèu miralhat ath hons.